FI
23.1.2023
Euroopan unionin virallinen lehti
C 24/73
Kanne 24.11.2022 – Pumpyanskiy v. neuvosto (Asia T-740/22) (2023/C 24/99) Oikeudenkäyntikieli: englanti Asianosaiset Kantaja: Dmitry Alexandrovich Pumpyanskiy (Jekaterinburg, Venäjä) (edustajat: asianajajat G. Lansky, P. Goeth ja A. Egger) Vastaaja: Euroopan unionin neuvosto Vaatimukset Kantaja vaatii unionin yleistä tuomioistuinta — kieltämään SEUT 263 artiklan, SEUT 275 artiklan 2 kohdan ja SEUT 277 nojalla sen, että sovelletaan neuvoston päätöksen N:o 2014/145/YUTP (1), sellaisena kuin se on muutettuna neuvoston päätöksellä N:o 2022/329/YUTP (2), 2 artiklan 1 kohdan f ja g alakohtaa ja neuvoston asetuksen (EU) 269/2014 (3), sellaisena kuin se on muutettuna neuvoston asetuksella (EU) 2022/330 (4), 3 artiklan 1 kohdan f ja g alakohtaa (jäljempänä riidanalaiset luetteloon merkitsemisen edellytykset) — kumoamaan SEUT 263 artiklan nojalla rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 14.9.2022 annetun neuvostoon päätöksen (YUTP) 2022/1530 (5) sekä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 14.9.2022 annetun neuvoston täytäntöönpanoasetuksen (EU) 2022/1529 (6) siltä osin kuin nämä toimet koskevat kantajaa (luettelon numero 724) — velvoittamaan työjärjestyksen 134 artiklan nojalla neuvoston korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa neljään kanneperusteeseen.
1) Ensimmäisen kanneperusteen mukaan kantajan puolustautumisoikeuksia on loukattu.
2) Toisen kanneperusteen mukaan neuvosto on tehnyt arviointivirheen, kun se on sisällyttänyt kantajan nimen riidanalaisten toimien liitteisiin.
3) Kolmannen kanneperusteen mukaan SEUT 296 artiklan toisessa kohdassa asetettua perusteluvelvollisuutta ei ole noudatettu.
4) Neljännen kanneperusteen mukaan kantajan perusoikeuksia, mukaan lukien oikeutta yksityis- ja perhe-elämän sekä kodin ja viestien kunnioittamiseen sekä omistusoikeutta, on loukattu.
Lisäksi kantaja väittää SEUT 277 artiklan nojalla, että riidanalaiset luetteloon merkitsemisen edellytykset ovat ratkaisemattomassa ristiriidassa ennustettavuuden periaatteen, siihen sisältyvien arvojen ja oikeusvaltioperiaatteen kanssa.
(1) (2) (3) (4) (5) (6)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17.3.2014 annettu neuvoston päätös 2014/145/YUTP (EUVL 2014 L 78, s. 16).
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 25.2.2022 annettu neuvoston päätös (YUTP) 2022/329 (EUVL 2022 L 50, s. 1).
Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17.3.2014 annettu neuvoston asetus (EU) No 269/2014 (EUVL 2014 L 78, s. 6).
Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä toimenpiteistä annetun asetuksen (EU) N:o 269/2014 muuttamisesta 25.2.2022 annettu neuvoston asetus (EU) 2022/330 (EUVL 2022 L 51, s. 1).
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 14.9.2022 annettu neuvoston päätös (YUTP) 2022/1530 (EUVL 2022 L 239, s. 149).
Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 14.9.2022 annettu neuvoston täytäntöönpa­ noasetus (EU) 2022/1529 (EUVL 2022 L 239, s. 1).